Alaquàs celebra este cap de setmana el XIVè aniversari de l'obertura del Castell
22/02/2017

# Alaquàs celebra este cap de setmana el XIVè aniversari de l'obertura del Castell

*   22/02/2017
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=16015

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16015%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20este%20cap%20de%20setmana%20el%20XIV%C3%A8%20aniversari%20de%20l%27obertura%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16015/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16015/22022017cartel_programacion_copia_1_Form_4.jpg)](https://www.alaquas.org/ficheros/documentos/2017/2/16015/22022017cartel_programacion_copia_1_Form_10.jpg "<a href='https://www.alaquas.org/ficheros/documentos/2017/2/16015/22022017cartel_programacion_copia_1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra este cap de setmana el XIVè aniversari de l'obertura del Castell</a>")

La galeria del Castell lluirà els Grafits Renaixentistes trets a la llum pels arqueòlegs en una exposició permanent que s'obrirà oficialment el divendres 24 de febrer. Exposicions, visites guiades al monument, teatre i tallers infantils centren les activitats organitzades amb motiu de la commemoració de l'obertura del edifici emblemàtic del municipi

Alaquàs celebra enguany el XIVè Aniversari de l’obertura del Castell. Diversos actes ompliran la programació preparada per l’Ajuntament d’Alaquàs per als dies compresos entre el 24 de febrer i el 4 de març per celebrar aquesta fita històrica que va suposar la recuperació d’aquest emblemàtic monument com un gran espai públic al servei dels seus veïns i veïnes.

Les activitats s’iniciaran el divendres 24 de febrer a les 19:30 hores amb la inauguració de l’exposició fotogràfica “Objectiu Alaquàs” realitzada per l’Associació Fotogràfica d’Alaquàs. Es podrà contemplar a la sala la Torre fins el 7 d’abril. Un total 50 imatges captades pels membres d’aquesta entitat que aportaran el seu particular punt de vista sobre el municipi.

**Els grafits renaixentistes del Castell**

La programació continuarà a les 20 hores amb l’obertura de l’Exposició Permanent dels Grafits Renaixentistes del Castell que comptarà amb la presència dels arqueòlegs Victor Algarra i Paloma Berrocal. La mostra donarà a conèixer els grafits trobats a les parets de la galeria del monument a través de quatre finestres arqueològiques.

El dissabte 25 de febrer tindrà lloc l’activitat "Els Grafits del Castell: una finestra oberta a la cultura del Renaixement", en la qual els arqueòlegs realitzaran visites guiades orientades als grafits del segle XVI. Les persones interessades s’hauran d’apuntar prèviament enviant un correu electrònic a [visitescastell@alaquas.org](mailto:visitescastell@alaquas.org) o cridant per telèfon al 961122828.

**Teatre i tallers infantils**

El Castell d’Alaquàs vol celebrar també el seu aniversari amb els xiquets i xiquetes d’Alaquàs. La programació infantil s’encetarà el dissabte 25 de febrer a les 11 hores amb diversos tallers on els més menuts realitzaran el seu propi grafit medieval, elaboraran un ambientador natural, a més d’un de disfresses i un altre de maquillatge, i diferents jocs de l’època que finalitzaran a les 14 hores. La diversió continuarà amb La Finestra del Nou Circpresentant l’espectacle “CHOU” a les 12 hores del mateix matí.

El dissabte 4 de març a les 11:30 hores tindrà lloc un taller demostratiu de pintura amb la boca a càrrec de l’artista Francisco Javier Planells Alós per als xiquets i xiquetes de 8 a 12 anys. Les places son limitades, per tant, cal una inscripció prèvia. La recepció serà al mateix Castell.